Steve Harris

**Stephen Percy** «**Steve**» **Harris** () er ein engelsk musikar og låtskrivar. Han er best kjend som bassist og den viktigaste låtskrivaren i det britiske heavy metal-bandet Iron Maiden. Han er det einaste medlemmmet i Iron Maiden som har vore med sidan starten i 1975, i lag med gitaristen Dave Murray.

Harris har ein gjenkjenneleg og populær spelestil på bassen, særleg den «galopperande» stilen som ein kan høyre på fleire Iron Maiden-songar, som singlane «Run to the Hills» og «The Trooper». I tillegg til å spele bass, skrive låtar og synge korvokal, har han hatt andre roller i gruppa, som å produsent og medprodusent, regissør for konsertvideoane deira, og spele klaverinstrument og synthesizerar i studio. Han har blitt omtalt som ein av dei beste heavy metal-bassistane.

Den 24. september 2012 gav Harris ut det første soloalbumet sitt, *[[British Lion av Steve Harris|British Lion]]*.

## Tidleg liv
Harris var fødd i og voks opp i Leytonstone, der han ønskte å bli profesjonell fotballspelar. Han vart oppdaga av Wally St Pier og fekk trene med West Ham United. Tidleg i tenåra vart han interessert i rockemusikk, og forstod at han ikkje lenger ønskte å spele fotball.

I starten ønskte Harris å spele trommer, mmen hadde ikkje nok plass til eit trommesett heime og valde å spele bass i staden. Han var heilt sjølvlært, og den første bassen hans var ein kopi av ein Fender Precision-modell som kosta han £40 i 1971.

Berre 10 månader etter han kjøpte den første bassen sin, vart Harris med i eit band, først kalla Influence og seinare Gypsy's Kiss, med Bob Verscoyle (solovokal), Dave Smith (gitar) og trommeslagaren Paul Sears. Etter nokre få konsertar i Cart and Horses pub i Maryland Point i Stratford og the Bridgehouse i Canning Town, vart bandet oppløyst og Harris prøvespelte for bandet Smiler i februar 1974. Her byrja Harris å skrive sine eigne songar og arbeidde med dei framtidige Iron Maiden-medlemmane Dennis Wilcock og Doug Sampson, men slutta i bandet då dei nekta å spele songane hans, som dei meinte var for kompliserte.

## Karriere

### Iron Maiden

Etter han slutta i Smiler, starta Harris opp Iron Maiden på juledagen 1975. Før Iron Maiden fekk kontrakt med EMI i 1979, arbeidde Harris som teknisk teiknar i East End of London fram til han vart overflødig. Han tok seg då jobb som gatefeiar.

Frå starten av bandet var Harris den viktigaste låtskrivaren i bandet. Songane hans hadde ofte ein galopperande bass, som ein kan høyre mykje på songar som «The Trooper» og «Run to the Hills», og taktendringar påverka av progressiv rock. I seinare år har songane til Harris blitt meir progressive, og gitaristen Adrian Smith har sagt at Harris no føretrekkjer «tekstar og melodiar og arrangering» for songane til dei andre medlemmane, i staden for å skrive aleine. Harris har ofte skrive tekstar om mytologi, historie og tema inspirerte frå bøker og filmar, og reflekterer interessene sine og påverknaden til progressiv rock.

### Soloprosjekt

I september 2012 gav Harris ut det første soloalbumet sitt, *[[British Lion av Steve Harris|British Lion]]*.

## Diskografi

**[[Iron Maiden av Iron Maiden|Iron Maiden]]* (1980)
**[[Killers av Iron Maiden|Killers]]* (1981)
**[[The Number of the Beast av Iron Maiden|The Number of the Beast]]* (1982)
**[[Piece of Mind]]* (1983)
**[[Powerslave]]* (1984)
**[[Somewhere in Time av Iron Maiden|Somewhere in Time]]* (1986)
**[[Seventh Son of a Seventh Son]]* (1988)
**[[No Prayer for the Dying]]* (1990)
**[[Fear of the Dark av Iron Maiden|Fear of the Dark]]* (1992)
**[[The X Factor av Iron Maiden|The X Factor]]* (1995)
**[[Virtual XI]]* (1998)
**[[Brave New World av Iron Maiden|Brave New World]]* (2000)
**[[Dance of Death av Iron Maiden|Dance of Death]]* (2003)
**[[A Matter of Life and Death av Iron Maiden|A Matter of Life and Death]]* (2006)
**[[The Final Frontier]]* (2010)
**[[The Book of Souls]]* (2015)
;Solo
**[[British Lion av Steve Harris|British Lion]]* (2012)
;Lauren Harris
**[[Calm Before the Storm av Lauren Harris|Calm Before the Storm]]* (2008)
;Deeds
**Blown* (produsent, 2002)}}

## Kjelder

**Denne artikkelen bygger på «[[:en:Steve Harris (musician)|Steve Harris (musician)]]» frå ,  den 21. august 2016.*  
 

## Bakgrunnsstoff

* 
*